Систинска капела

[thumb|300px|right|„[Создавањето на Адам“ од Микеланџело.]] 
thumb|300px|right|„Страшниот суд“ од Микеланџело.

**Систинската капела** () или **Сикстинска капела** () — најпозната капела во Апостолскиот дворец, официјалната резиденција на папата во Ватикан. Нејзината слава доаѓа пред сѐ од внатрешната декорација со фрески од Микеланџело, Рафаел, Бернини и Ботичели, како и од фактот што во неа се одржуваат конклавите - кардиналски собори за избор на нов папа. Капелата го носи името според папата Сикст IV кој ја реставрирал „Големата капела“, како што претходно се нарекувала, помеѓу 1477 и 1480 година. Капелата ја осветил Сикст IV на 15 август 1483 и ја посветил на Успението на Пресвета Богородица.

Денес Систинската капела е дел од разгледувањето на Ватиканските музеи и може да се посети кога во неа не се одржуваат служби.

## Фрески

Sидовите биле фрескоживописани од неколку уметници уште пред осветувањето: Пјетро Перуџино, Сандро Ботичели и Доменико Гирландајо помеѓу 1482 и 1483 година.

Потоа, помеѓу 1508 и 1512, под спонзорство на папата Јулиј II, Микеланџело насликал 1.100м² фрески на таванот на капелата. Микеланџело го презирал овој проект, и сметал дека служи само за да се задоволи грандоманијата на папата. Сепак, денес се смета дека таванот на Систинската капела е круна на неговата уметност.

Микеланџело повторно бил ангажиран од папата Климент VII во 1534 - 1541 за да го наслика олтарниот ѕид на капелата. Тој таму го насликал „Страшниот суд“, дело кое своевремено, па и денес, предизвикува контроверзи поради видните луѓе кои уметникот ги сместил во пеколот, како и поради голотијата на фигурите непримерена за христијанскиот морал. Тоа е импозантно и драматично уметничко дело, го зафаќа целиот олтарен ѕид на капелата, со димензии од околу 13,7 х 12 метри. Микеланџело го оставил и својот автопортрет на сликата, во ликот на Св. Вартоломеј кој ја носи својата одрана кожа. (Според преданието, Св. Апостол Вартоломеј бил измачуван заради верата, жив одран и распнат на крст. )

Фреските во капелата биле целосно реставрирани во периодот 1984 - 1994 година, по што на виделина излегле со сиот свој сјај и живост на боите.

## Галерија

 
Image:Cappella Sistina - 2005.jpg|Систинската капела однадвор, во комплексот на музеите.

Image:Sixtus IV.png| Папата Сикст IV по кого капелата го носи името.  
Image:Last judgement.jpg|Сцена од Страшниот суд-Св. Вартоломеј со лик на Микеланџело. 
Image:Sistine Chapel Daniel beforandafter.jpg|Една фреска пред и по реставрацијата во 1994. 
Image:Pietro Perugino 034.jpg|Исус му ги предава клучевите од рајот на Св. Петар (Перуџино). 
Image:Sandro Botticelli 034.jpg|Детал од фреска (Ботичели).
Image:Hands of God and Adam.jpg|Господ му вдахнува живот на Адам. Детал од фреска (Микеланџело). 
 


## Поврзано
* Папа
* Ватикански музеи
* Создавањето на Адам

## Наводи

## Надворешни врски

* Vatican Museums Online: Sistine Chapel A virtual detailed tour of the frescoes and panels
* Master Plan & Pictures: Cappella Sistina
* Web Gallery of Art: Visit to the Sistine Chapel in Vatican
* BBC News: Sistine Chapel Restored (1999)
* The Restoration of the Sistine Chapel: Right or Wrong? 
* Capella Sistina


Категорија:Места за избор на папи
Категорија:Соби